|  |
| --- |
| COMUNICAT 2012-2017 DE LA PRIMAVERA VALENCIANA A LA LLEI MORDASSAAquest febrer del 2017, commemorem el cinqué aniversari de la Primavera Valenciana, un fenomen social per les llibertats, de transcendència internacional, que va sorgir en febrer de 2012, com a resposta a la repressió a l'alumnat de l'institut Lluís Vives de València, que protestava en contra de les retallades econòmiques en educació de la Generalitat Valenciana en mans del PP. Una brutalitat no vista (almenys públicament) des de temps de la dictadura. El poder polític estatal del PP, va ordenar a través de la delegada Paula Sánchez de León, exercir amb tota la força la repressió contra el poble, i el seu braç executor, el cap de la policia a València, Antonio Moreno, el va qualificar d'enemic i va actuar amb un nivell totalment desproporcionat de repressió, identificacions, retencions, detencions, ferits i ferides... Sense cap reacció del president de la Generalitat Valenciana, Alberto Fabra, ni  de l'alcaldessa de València, Rita Barberà, també del PP. La resta d'instituts i universitats junt amb la resta de la societat valenciana es van llançar al carrer per dir prou de repressió i per defensar les llibertats ciutadanes i el dret a manifestar-se. La resposta varen ser milers de persones reprimides, centenars involucrades, desenes afectades per sancions i processos judicials, i un desgast considerable a advocats i advocades, activistes i a la mateixa societat. Com a reacció a tot açò es va celebrar una assemblea ciutadana a la Societat Coral el Micalet de València, i es va constituir l'Assemblea per les Llibertats i contra la Repressió (Assemblea el Micalet) que fins l'actualitat ha afrontat, amb un balanç general satidfactori, l'activitat social antirepressiva i els casos judicials i de sancions (gairebé tots els judicis guanyats i sancions recorregudes anul·lades). A més, a setembre de 2012 es va realitzar a Godella, a un espai cedit per l'Ajuntament, un gran concert solidari amb músiques i músics valencians voluntaris, per recaptar fons per afrontar les despeses judicials (que està gestionant-se de manera assembleària).Dels fets es desprenen dues lliçons: la primera és que el poble si s'empenya pot posar en escac un poder contrari als interessos de les classes populars, i la segona és que els organismes oficials aprenen que cal aturar aquestes mobilitzacions massives espontànies, i teoritzen que la ciutadania i seua llibertat de manifestació ha ser supervisada pel poder "el carrer no pot ser de la ciutadania". Per això es van inventar la Llei Mordassa, una limitació major a les llibertats ja minses en aquesta pseudodemocràcia.  Una llei que retrotrau a lleis franquistes, amb dures penes de presó, sancions, retencions, registres, identificacions, etc. Una dura microrepressió individual selectiva: sindicalistes, activistes socials... que, a més de tindre conseqüències col·lectives no ,  renuncia a la repressió generalitzada si "toca".  Una llei durament criticada per sindicats, partits polítics d'Esquerres, plataformes i associacions de juristes entre d'altres. Ara al País Valencià el panorama polític ha canviat i a l'estat Espanyol el suport al PP ha disminuït però la política d'estat continua sent majoritàriament contrària als interessos generals, amb pactes que donen el govern a un partit corrupte com el PP i moderació de les crítiques a la llei mordassa per part d'alguns partits... Per aquest motiu es va crear la plataforma València Sense Mordassa i s'ha incrementat la nostra denúncia i la nostra exigència de derogació completa d'aquesta llei antisocial, la demanda de les llibertats necessàries i del dret a decidir de tot un poble sobre qualsevol aspecte social, polític a més del dret a manifestació quan i de la manera que es considere oportú. FORA, FORA, LA LLEI MORDASSA, TOTA FORA.VISCA LA  PRIMAVERA VALENCIANAValència, 16   febrer 2017,Assemblea per les Llibertats i contra la Repressió-València sense Mordassa |

**Organitzacions**

**Acontracorrent, BEA, SEPC, FEU, COS, Intersindical Valenciana, CGT, València en Comú, Poble Lliure, Obrim Fronteres, PCPV, Estrela Roja de Benimaclet, Plataforma per un nou model energètic (Px1NME), Plataforma pel Dret de Decidir del País Valencià, 15M.MASSANASSA, 15M València en peu-Global Nuit, EntrePobles, ATTAC-PV , Iaios flautas, Pah- València, Eupv,, Escola Valenciana,, ERPV, JERPV, Ecologistes en Acció, Compromís, Podemos-Podem, Assemblea per les Llibertats i contra la Repressió-València sense Mordassa**

**Conducció de l'acte:**

14 hores.

**Presentació-Motivació de l'acte 5 aniversari (Ass.Micalet)**

**-Entrega a la premsa del Manifest**

**-Lectura Manifest**

**-Preguntes de la premsa**

**-Estrela Roja de Benimaclet**.

**-Lectura Dedicatòria de Ass. Micalet a Estrela Roja ..,**

 **en el seu 25 aniversari (consol)**

**-Estrela Roja de Benimaclet**

**-Pau Alabajos**

**-Estrela R. (Muixeranga**) tancament de la concentració.

**Consignes:**

FORA, FORA, FORA, LLEI MORDASSA, TOTA FORA

VISCA LA PRIMAVERA VALENCIANA

Introducció

Salut ......Companys i companyes, des de l'Assemblea per les Llibertats i contra la Repressió- València Sense mordassa i de part de tots i totes els Col·lectius que donen suport a aquest esdeveniment, us saludem en aquest dia de lluita estudiantil i també de la societat valenciana.
La motivació d'aquesta convocatòria, per descomptat, és rememorar anualment el fenomen social de la Primavera Valenciana, que va tindre repercussió internacional; però fonamentalment transmetre a les noves generacions que us incorporeu a l'ensenyament mitjà i a la universitat....a les i als joves treballadores que s'han incorporat al món laboral, als que esteu a l'atur, als i els joves que han hagut d'emigrar.... La vostra lluita es la nostra lluita, la vostra lluita és una constant que es porta en l'ADN del jovent. El compromís de tots i totes ha de ser, saber canalitzar les Lluites, en la direcció dels drets de la joventud, també de la total emancipació de la classe treballadora i de les classes populars, lluitar a favor de la gran Utopia, enderrocar AQUEST sistema antisocial i repressor, Mentrestant realitzar les transformacions necessàries i realment efectives per al conjunt de la classe treballadora i les classes populars

==================================
La Primavera Valenciana, ha de ser una constant, **vosaltres heu de ser la Transmissió d'aquests fets, d'ací a un any, dues, cinc, cada dia,** no només denunciar la repressió, també participar activament en els Sindicats d'estudiants, Sindicats **de Treballadoras**, en les Organitzacions polítiques d'esquerres, plataformes socials, etc., Una postura activa... **Una eina: l'autodefensa**; **però també un altra l’ofensiva**, elaborar polítiques absolutament unitàries, **per no anar a remolc** de la Repressió, de les lleis antisocials, de les retallades... **Sabeu que teniu....tenim eines contra la Repressió, per les llibertats**, L'Assemblea el Micalet- Valencià sense Mordassa, a la qual us convidem a participar. Hem de seguir lluitant de la forma més unitària possible.
 La primavera Valenciana, va ser i és una reacció popular de tot un poble, no només en contra de la Repressió, **que va ser brutal**, també en contra de la injustícia social i per una societat més justa, més igualitària, on puguem individualment i col·lectivament, com a persones, com a poble, com a país, decidir que societat desitgem**, que sistema econòmic i social ens interessa, que no se'ns limite ja mes.....amb una democràcia representativa de baixíssima qualitat i corrupta.** **Desitgem un País Valencià on el dret a decidir en lo individual i en lo col lectiu, juntament amb una democràcia participativa, signifiquen drets amb valor reals i efectius per a la ciutadania.
Salut i lluita
Fora, fora, fora, Llei mordassa, tota Fora
Visca la Primavera Valenciana**

.....